CELEX: 62014TN0636
Language: fi
Date: 2014-08-27 00:00:00
Title: Asia T-636/14: Kanne 27.8.2014 – Italia v. komissio

3.11.2014   
            
            
               FI
            
            
               Euroopan unionin virallinen lehti
            
            
               C 388/20
            
         Kanne 27.8.2014 – Italia v. komissio
   (Asia T-636/14)
   2014/C 388/24
   Oikeudenkäyntikieli: italia
   
      Asianosaiset
   
   
      Kantaja: Italian tasavalta (asiamiehet: avvocato dello Stato P. Gentili ja G. Palmieri)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan ilmoituksen avoimesta Euroopan unionin elinten käännöskeskuksen johtajan toimesta (Luxemburg), tehtäväryhmä AD, palkkaluokka 14 (COM/2014/10356), joka on julkaistu 17.6.2014 Euroopan unionin virallisessa lehdessä C 185 A;
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanne koskee edellä mainittua ilmoitusta siltä osin kuin hakemukset on tehtävä englanniksi, ranskaksi tai saksaksi.
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu SEUT 18 artiklan ja 24 artiklan 4 kohdan, Euroopan unionin perusoikeuskirjan 22 artiklan, asetuksen N:o 1/58 1 ja 2 artiklan ja henkilöstösääntöjen 1d artiklan (jota sovelletaan analogisesti väliaikaisiin toimihenkilöihin ja johon viitataan kanteen kohteena olevassa ilmoituksessa) 1 ja 6 kohdan rikkomiseen
               
                           —
                        
                        
                           kantaja väittää, että kun ilmoituksessa viitataan komission internetsivustoon, johon sisältyy hakemusta koskevia sitovia ohjeita, siinä velvoitetaan hakijat toimittamaan ansioluettelo ja vapaamuotoinen hakemuskirje englanniksi, ranskaksi tai saksaksi, mutta ei millään muulla unionin kielellä.
                        
                     
         
               2)
            
            
               Toinen kanneperuste, joka perustuu luottamuksensuojan ja vilpittömän yhteistyön periaatteen loukkaamiseen (SEUT 4 artiklan 3 kohta)
               
                           —
                        
                        
                           Kantaja väittää, että komissio on kyseisen ilmoituksen antamismenettelyn kuluessa vakuuttanut Italian hallitukselle, että mainittu kieleen perustuva syrjintä poistetaan, mutta ilmoituksen laadinnassa on toimittu juuri päinvastaisella tavalla, kun siinä määrätään, että hakemukset on tehtävä noudattaen ilmoituksessa viitatussa internetsivustossa vahvistettuja ohjeita.